CELEX: 32019R0714
Language: fi
Date: 2019-03-07 00:00:00
Title: Komission delegoitu asetus (EU) 2019/714, annettu 7 päivänä maaliskuuta 2019, kansalaisaloitteesta annetun Euroopan parlamentin ja neuvoston asetuksen (EU) N:o 211/2011 liitteen I korvaamisesta sekä liitteiden II ja VII muuttamisesta

10.5.2019   
               
               
                  FI
               
               
                  Euroopan unionin virallinen lehti
               
               
                  L 123/30
               
            
         KOMISSION DELEGOITU ASETUS (EU) 2019/714,
         annettu 7 päivänä maaliskuuta 2019,
         kansalaisaloitteesta annetun Euroopan parlamentin ja neuvoston asetuksen (EU) N:o 211/2011 liitteen I korvaamisesta sekä liitteiden II ja VII muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 16 artiklan,
         sekä katsoo seuraavaa:
         
                     (1)
                  
                  
                     Asetuksen (EU) N:o 211/2011 7 artiklan 2 kohdassa säädetään, että vähintään yhdessä neljäsosassa jäsenvaltioita kansalaisaloitteen allekirjoittajien vähimmäismäärän on vastattava kussakin jäsenvaltiossa valittujen Euroopan parlamentin jäsenten määrää kerrottuna luvulla 750. Nämä vähimmäismäärät on esitetty asetuksen liitteessä I.
                  
               
                     (2)
                  
                  
                     Ison-Britannian ja Pohjois-Irlannin yhdistynyt kuningaskunta, jäljempänä ’Yhdistynyt kuningaskunta’, ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen 50 artiklan mukaisesti. Perussopimuksia lakataan soveltamasta Yhdistyneeseen kuningaskuntaan sinä päivänä, jona erosopimus tulee voimaan, tai, jollei sopimusta ole, kahden vuoden kuluttua ilmoituksesta eli 30 päivänä maaliskuuta 2019, jollei Eurooppa-neuvosto yhteisymmärryksessä Yhdistyneen kuningaskunnan kanssa päätä yksimielisesti pidentää tätä määräaikaa.
                  
               
                     (3)
                  
                  
                     Eurooppa-neuvosto antoi 28 päivänä kesäkuuta 2018 Eurooppa-neuvoston päätöksen 2018/937 (2) Euroopan parlamentin kokoonpanosta. Päätös tuli voimaan 3 päivänä heinäkuuta 2018, ja siinä määritetään kussakin jäsenvaltiossa valittujen Euroopan parlamentin edustajien määrä vaalikaudella 2019–2024, joka alkaa 2 päivänä heinäkuuta 2019.
                     Asetuksen (EU) N:o 211/2011 liitteessä I vahvistettujen allekirjoittajien vähimmäismäärää koskevien sääntöjen huomioon ottamiseksi on aiheellista muuttaa asetuksen (EU) N:o 211/2011 liitettä I. Muutoksen soveltaminen olisi aloitettava 2 päivänä heinäkuuta 2019, kun vaalikausi 2019–2024 alkaa. Jos Euroopan unionista tehdyn sopimuksen 50 artiklan 3 kohdassa tarkoitettua kahden vuoden määräaikaa kuitenkin jatketaan kyseisen päivämäärän jälkeen, muutosta olisi alettava soveltaa pidennetyn määräajan päätyttyä. Selkeyden vuoksi liite I olisi korvattava.
                  
               
                     (4)
                  
                  
                     Asetuksen (EU) N:o 211/2011 4 artiklan 1 kohdassa säädetään, että ehdotetun kansalaisaloitteen järjestäjien on rekisteröitävä se komissiossa ja ilmoitettava kyseisen asetuksen liitteessä II esitetyt tiedot.
                  
               
                     (5)
                  
                  
                     Asetuksen (EU) N:o 211/2011 9 artiklassa säädetään, että järjestäjien on toimitettava kansalaisaloite komissiolle käyttäen liitteessä VII esitettyä lomaketta.
                  
               
                     (6)
                  
                  
                     Asetuksen (EU) N:o 211/2011 liitteissä II ja VII olevissa lomakkeissa on alaviite, jossa annetaan tietoa siitä, miten aloitteen järjestäjien ja toimeksiantajien henkilötietoja käsitellään. Alaviitteen tietoja on lyhennettävä ja yksinkertaistettava, jotta vältetään sekaannukset kyseisessä tietojenkäsittelyssä käytetyn tietosuojalausekkeen kanssa.
                  
               
                     (7)
                  
                  
                     Alaviitteissä viitataan Euroopan parlamentin ja neuvoston asetukseen (EY) N:o 45/2001 (3). Asetus (EY) N:o 45/2001 on 11 päivästä joulukuuta 2018 alkaen kumottu ja korvattu Euroopan parlamentin ja neuvoston asetuksella (EU) N:o 2018/1725 (4). Viittaus asetukseen (EY) N:o 45/2001 olisi sen vuoksi poistettava kyseisistä alaviitteistä.
                  
               
                     (8)
                  
                  
                     Asetuksen (EU) N:o 211/2011 liite I olisi sen vuoksi korvattava ja liitteitä II ja VII muutettava vastaavasti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EU) N:o 211/2011 seuraavasti:
            
                        1)
                     
                     
                        Korvataan liite I tämän asetuksen liitteellä;
                     
                  
                        2)
                     
                     
                        Korvataan liitteessä II alaviite (1) seuraavasti:
                        
                                    ”(1)
                                 
                                 
                                    Ainoastaan järjestäjien täydelliset nimet, yhteyshenkilöiden sähköpostiosoitteet sekä tuki- ja rahoituslähteitä koskevat tiedot asetetaan yleisön nähtäville komission sähköisessä rekisterissä.
                                    Rekisteröidyillä on oikeus vastustaa henkilötietojensa julkaisemista tilanteeseensa liittyvien pakottavien laillisten syiden vuoksi.”;
                                 
                              
                  
                        3)
                     
                     
                        Korvataan liitteessä VII alaviite (1) seuraavasti:
                        
                                    ”(1)
                                 
                                 
                                    Ainoastaan järjestäjien täydelliset nimet, yhteyshenkilöiden sähköpostiosoitteet sekä tuki- ja rahoituslähteitä koskevat tiedot asetetaan yleisön nähtäville komission sähköisessä rekisterissä.
                                    Rekisteröidyillä on oikeus vastustaa henkilötietojensa julkaisemista tilanteeseensa liittyvien pakottavien laillisten syiden vuoksi.”.
                                 
                              
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Edellä olevan 1 artiklan 1 kohtaa aletaan soveltaa 2 päivästä heinäkuuta 2019 tai sitä päivää seuraavasta päivästä, jona perussopimuksia lakataan soveltamasta Yhdistyneeseen kuningaskuntaan Euroopan unionista tehdyn sopimuksen 50 artiklan 3 kohdan mukaisesti, sen mukaan, kumpi ajankohta on myöhäisempi.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 7 päivänä maaliskuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 65, 11.3.2011, s. 1.
         
            (2)  Eurooppa-neuvoston päätös (EU) 2018/937, annettu 28 päivänä kesäkuuta 2018, Euroopan parlamentin kokoonpanosta (EUVL L 165 I, 2.7.2018, s. 1).
         
            (3)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).
         
            (4)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).
      
      
         
            LIITE
            ALLEKIRJOITTAJIEN VÄHIMMÄISMÄÄRÄ JÄSENVALTIOTA KOHDEN
            
                        Belgia
                     
                     
                        15 750 
                     
                  
                        Bulgaria
                     
                     
                        12 750 
                     
                  
                        Tšekki
                     
                     
                        15 750 
                     
                  
                        Tanska
                     
                     
                        10 500 
                     
                  
                        Saksa
                     
                     
                        72 000 
                     
                  
                        Viro
                     
                     
                        5 250 
                     
                  
                        Irlanti
                     
                     
                        9 750 
                     
                  
                        Kreikka
                     
                     
                        15 750 
                     
                  
                        Espanja
                     
                     
                        44 250 
                     
                  
                        Ranska
                     
                     
                        59 250 
                     
                  
                        Kroatia
                     
                     
                        9 000 
                     
                  
                        Italia
                     
                     
                        57 000 
                     
                  
                        Kypros
                     
                     
                        4 500 
                     
                  
                        Latvia
                     
                     
                        6 000 
                     
                  
                        Liettua
                     
                     
                        8 250 
                     
                  
                        Luxemburg
                     
                     
                        4 500 
                     
                  
                        Unkari
                     
                     
                        15 750 
                     
                  
                        Malta
                     
                     
                        4 500 
                     
                  
                        Alankomaat
                     
                     
                        21 750 
                     
                  
                        Itävalta
                     
                     
                        14 250 
                     
                  
                        Puola
                     
                     
                        39 000 
                     
                  
                        Portugali
                     
                     
                        15 750 
                     
                  
                        Romania
                     
                     
                        24 750 
                     
                  
                        Slovenia
                     
                     
                        6 000 
                     
                  
                        Slovakia
                     
                     
                        10 500 
                     
                  
                        Suomi
                     
                     
                        10 500 
                     
                  
                        Ruotsi
                     
                     
                        15 750